Document ID: 31978D0294

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Φεβρουαρίου 1978 περί αποκλεισμού από του ευεργετήματος της ατέλειας ως προς τους δασμούς του κοινού δασμολογίου της επιστημονικής συσκευής με την ονομασία "Scorpio System 3000 multi-unibus disk-based multichannel analyzing computer system"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του κοινού δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρος(1),
τον κανονισμό (ΕΟΚ) αριθ. 3195/75 της Επιτροπής της 2ας Δεκεμβρίου 1975 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75(2), και ιδίως τα άρθρα 4 και 5,
Εκτιμώντας:
ότι με επιστολή της 4ης Νοεμβρίου 1977 η Βελγική Κυβέρνηση εζήτησε από την Επιτροπή να θέσει σε λειτουργία τη διαδικασία που προβλέπεται στα άρθρα 4 και 5 του κανονισμού (ΕΟΚ) αριθ. 3195/75 προς το σκοπό του χαρακτηρισμού της συσκευής "Scorpio System 3000 multi-unibus disk-based multichannel analyzing computer system", σαν επιστημονικής συσκευής και σ' αυτή την περίπτωση αν συσκευές ισοδυνάμου επιστημονικής αξίας κατασκευάζονται επί του παρόντος στην Κοινότητα-
ότι σύμφωνα με τις διατάξεις του άρθρου 4 παράγραφος 5 του κανονισμού (ΕΟΚ) αριθ. 3195/75, ομάδα εμπειρογνωμόνων αποτελουμένη από εκπροσώπους όλων των Κρατών μελών συνήλθε στις 17 Φεβρουαρίου 1978 στα πλαίσια της Επιτροπής Τελωνειακών Ατελειών προς το σκοπό εξετάσεως της προκειμένης περιπτώσεως-
ότι από αυτή την εξέταση προέκυψε ότι η εν λόγω συσκευή είναι ειδικώς κατασκευασμένη για την απόκτηση, την αποθήκευση και την ανάλυση των δεδομένων στον πυρηνικό τομέα και ιδίως για την δοσομετρία των νετρονίων εντός των αντιδραστήρων υψηλής ροής-
ότι τα ιδιαίτερά της χαρακτηριστικά την καθιστούν όργανο ειδικώς κατάλληλο για καθαρή επιστημονική έρευνα και ως εκ τούτου πρέπει να θεωρείται σαν επιστημονική συσκευή-
ότι εν τούτοις, βάσει των πληροφοριών που συλλέχθηκαν στα Κράτη μέλη, συσκευές ισοδυνάμου επιστημονικής αξίας προς εκείνη της εν λόγω συσκευής, επιδεκτικές χρησιμοποιήσεως γι' αυτούς τους σκοπούς προκατασκευάζονται επί του παρόντος στην Κοινότητα,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Η συσκευή με την ονομασία "Scorpio System 3000 multi-unibus disk-based multichannel analyzing computer system" πρέπει να θεωρείται σαν επιστημονική συσκευή.
2. Οι όροι που περιέχονται στο άρθρο 3 παράγραφος 1 β) του κανονισμού (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελείας ως προς τους δασμούς του κοινού δασμολογίου της επιστημονικής συσκευής που αναφέρεται στην παράγραφο 1, δεν συντρέχουν.
Άρθρο 2
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 28 Φεβρουαρίου 1978.

Labels: 1
16
7
3
12